
Aseiniad ECAD 5005C
Y Celfyddydau Gweledol a Mynegiannol yng Nghymru

Gan ddefnyddio arteffact o ddiwylliant Cymreig fel ysgogiad (cân, gwrthrych, paentiad, ffotograff) crëwch adnodd, ar ffurf traethawd, byddai’n addas i’w ddefnyddio gan athrawon i ysbrydoli a thanio brwdfrydedd disgyblion. Seiliwch eich gwaith ar thema benodol (gan anelu’r gwaith at oedrannau plant 3 - 7oed neu 7 – 11 oed). Cyfiawnhewch eich rhesymu gyda chyfeiriadau at theorïwyr ac ymchwil cyfredol perthnasol.  

Cyflwyniad: 
Dewiswyd y delyn (atodiad 1) fel yr arteffact gan fy mod yn delynores ers deng mlynedd ac  mae’n rhan annatod o fy niwylliant. Ers oeddwn yn fach, roeddwn yn awyddus i ddysgu chwarae’r delyn a chefais i a fy chwaer y cyfle o gael gwersi gan Georgina Cornock. Llwyddais i radd 5 ac rwyf wedi cael y cyfle i chwarae mewn priodasau ond nawr yn ei chwarae yn fy amser rhydd.
Mae gan y delyn hanes di-dor â Chymru a chysylltiad cryf gyda llenyddiaeth. ‘Telyn ben-glin’ oedd un o’r telynau cynharaf yng Nghymru a rhawn oedd yn cael ei ddefnyddio fel tannau’r delyn. Er bod nifer o wahanol delynau ar draws Ewrop, roedd un Iwerddon a Chymru gyda rhai nodweddion tebyg. Bu llorf y delyn Gymraeg yn fwy syth ac yn ysgafnach nag un Wyddelig. Defnyddiwyd “pren (ar gyfer y fframwaith a'r gwrachïod), croen anifail (i'w lapio am y seinfwrdd), asgwrn (i wneud yr ebillion tiwnio), a rhawn (i blethu'r tannau)” (Clera, dyddiad anhysbys). Yn draddodiadol roedd deg ar hugain o dannau i’r delyn. Yn y gorffennol, roedd gan nifer o deuluoedd delynor personol i’w diddanu. Enghraifft o hyn oedd dyn dall o’r enw William Williams (1759-1828) a oedd yn delynor i’r teulu Gwynne yn Nhregib Llandeilo.  
Cafwyd y Delyn deires cyntaf yng Nghymru ei adeiladu ar ddiwedd y 17eg Ganrif ger Dolgellau gan Elis Sion Siamas. 95 o dannau oedd gan y Delyn deires a oedd mewn tair rhes. Cafwyd y Delyn deires ei hadnabod fel y Delyn Gymreig ar ôl dod yn boblogaidd gan delynorion Cymreig yn Llundain. Bu Nansi Richards yn delynores amryddawn Cymru a chafodd yr enw Telynores Maldwyn. Hi oedd un o’r telynorion diwethaf i fedru chwarae’r Delyn deires ac mae ysgoloriaeth wedi cael eu henwi ar ei hôl sydd yn rhoi cyfle i delynorion ennill £1,500 i’w ddefnyddio i’w hyfforddi yn fwy. Credir bod angen parhau â’r traddodiad dylanwadol hwn drwy hybu cerddoriaeth mewn ysgolion.
Dywed Joubert (2001) bod creadigrwydd yn gysyniad cymhleth iawn i'w ddiffinio, a hyd yn oed pan gaiff ei ddiffinio, caiff ei ddehongli mewn amrywiaeth o wahanol ffyrdd (yn Desailly, 2012). Diffiniad NACCCE (1999:30) o greadigedd yw: “Imaginative activity fashioned so as to produce outcomes that are both original and of value”. Atega NACCCE (1999) i hyn hefyd drwy ddweud bod pedwar nod i greadigedd sef defnyddio’r dychymyg i wneud rhywbeth newydd, bod pwrpas i’r gwrthrych, bod y gwrthrych yn wreiddiol a beirniadu gwerth y gwrthrych. Anghytuna Isenberg a Jalongo (1993) gyda hyn drwy ddweud “bydd yr hyn y mae plant yn ei ddarganfod yn newydd iddyn nhw er ei fod wedi ei ddarganfod eisoes, a chanwaith, gan eraill.” (Gealy a Rees yn Siencyn, 2010:81).

Dywed Donaldson “Mae’n bwysig bod profiad pobl ifanc yn yr ysgol yn symbylu eu dychymyg mewn ffyrdd sy’n eu cyffroi, sy’n gwireddu eu dyheadau ac yn meithrin meddwl creadigol.” (Donaldson, 2015:28).  Cydnabyddir bod yr ysgol yn lle sylfaenol er mwyn i blant i ddatblygu chwilfrydedd tuag at y byd sydd o’i gwmpas ynghyd ac efrydu a meddwl yn greadigol. Dengys plant creadigedd drwy ymholi a ffocysu ac ail adrodd yr hyn maent wedi ei gwneud eto er mwyn grymuso’r wybodaeth a’r sgiliau maent wedi ei ddefnyddio. Anghytuna Wiggins (2011) gyda Donaldson drwy ddweud “that from the distant past to the present, schools have failed to promote creative learning, preferring studying for recall.” (yn Grigg, 2015:103). Dengys hyn bod ysgolion a’r Llywodraeth yn canolbwyntio yn fwy ar y pynciau craidd a bod y celfyddydau yn mynd yn angof.  Cefnoga Clegg (1999) hyn wrth ddweud nad ydy ein system addysg ffurfiol yn cynyddu creadigrwydd unigolyn a disgwylir i’r athrawon ymwneud a’r holl sgiliau cwricwlwm mewn amser cyfunedig a bod creadigedd yn dod yn ail bob amser. Budd y celfyddydau yn yr ysgol yw rhoi cyfle i blant i ddehongli’r byd o’i chwmpas mewn dull unigryw ac i’w paratoi i fod yn ddysgwyr gydol oes. Ymdrin hyn â phedwar diben Donaldson (2015) bod plant yn: (atodiad 2)
· “Dysgwyr uchelgeisiol, galluog
· Yn gyfranwyr mentrus, creadigol
· Dinasyddion egwyddorol, gwybodus
· Unigolion iach, hyderus.”                                                Donaldson (2015:31)
Creda Ken Robinson (2006) bod ysgolion yn lladd creadigrwydd a ddim yn eu hannog. Credir bod creadigrwydd yr un mor bwysig â llythrennedd a bod angen rhoi fwy o statws arno.  Esbonia Roger Mavity (2013) bod Michael Gove (Ysgrifennydd Gwladol dros Addysg 2010- 2014) yn credu bod y ffordd draddodiadol o ddysgu yn iawn os oeddwn dal yn byw “in the days of empire and bowler hats.” (yn Grigg, 2015: 106). Ond mae chwildro wedi bod ers hynny lle mae globaleiddio a chyfathrebu ebrwydd wedi cymryd dros, mae creadigedd a syniadau yn werth mawr. Mae’r gwerth hwn yn werth diwylliannol ac ariannol hefyd. Anghytuna Gove gyda hyn drwy ddweud ei fod yn cytuno â phwysigrwydd creadigedd mewn ysgolion a bod angen i blant caffael â gwybodaeth sylfaenol cyn iddynt fedru mynegi barn ei hunain. Ond, anghytuna Robinson (2013) gyda hyn drwy ddweud bod creadigedd yn broses personol lle mae pobl yn defnyddio’u talentau a doniau mewn ffyrdd gwahanol. Credir bod angen sgiliau hanfodol ar fod yn greadigol ond nid yw creadigedd yn broses llinol.
Teimlir bod modd dysgu’r celfyddydau yn drawsgwricwlaidd. Dywed Estyn (2015:25) bod angen i ysgolion wirio “bod gweithgareddau trawsgwricwlaidd sydd wedi’u cynllunio’n dda yn darparu cyfleoedd rhagorol i bob disgybl gael profiad o ystod eang o dechnegau a genres celf.” Credir bod modd dysgu’n drawsgwricwlaidd ond bod angen i athrawon gynllunio’n effeithiol. Mae angen i’r disgyblion fod yn ymwybodol o’r amcanion a bod angen i’r disgyblion gwneud cysylltiadau dwfn trwy ddysgu’n drawsgwricwlaidd. Cefnogir hyn gan Barnes (2011).
Mynegir y pwysigrwydd o’r Cwricwlwm Cymreig mewn ysgolion er mwyn i blant cael teimlad o berthyn i’w cymuned a’i gwlad. Cydnabyddir Estyn (dyddiad anhysbys) (yn y Cwricwlwm Cymreig, 2003:3) bwysigrwydd Cwricwlwm Cymreig drwy ddweud dylai disgyblion: 
“gwerthfawrogi cyfleoedd i archwilio eu hymdeimlad o Gymreictod. Mae gwaith o’r math yn eu galluogi i gyfrannu at ddiwylliant sy’n esblygu mewn ffordd ddeinamig ac i ddatblygu barn hyddysg ar y grymoedd sy’n llunio Cymru.”
Credir bod angen i ddisgyblion fod yn ymwybodol o’m hanes a’n etifeddiaeth a'u bod yn cael cyfle i weld traddodiadau ac elfen ddiwylliannol ein gwlad. Daw'r delyn ac agwedd economaidd i’r wlad gan fod gennym nifer o gwmnïau sydd yn gwerthu telynau yma yng Nghymru megis Salvi a Telynau Teifi. 
Teimlir bod y gweithgareddau yn addas i ddisgyblion Cyfnod Allweddol 2 gan mae’r delyn yw’r arteffact. Dewiswyd y cyfnod yma oherwydd bod y gweithgareddau’n rhoi cyfle i’r disgyblion i weithio’n annibynnol, mewn grŵp ac i fedru meddwl yn greadigol yn y modd o greu telyn a chyfansoddi dawns werin. Yn drawsgwricwlaidd, targedir y pynciau Dylunio a Thechnoleg, Celf ac Addysg Gorfforol. Drwy ddewis y pynciau hyn, caiff y disgyblion gyfle i ddatblygu ystod o sgiliau meddwl, trafod, cydweithio a gwerthuso.


Gweithgaredd 1: Dylunio a Thechnoleg 
Cyn cyflwyno’r thema ‘Tannau’r Wlad’ i’r disgyblion, rhodda’r athro gwestiynau ar y bwrdd gwyn er mwyn asesu’r wybodaeth sylfaenol sydd gan y plant am y delyn. Gofynna’r athro gwestiynau fel:
· Beth ydych chi’n gwybod am y delyn yn barod?
· Oes rhywun yn chwarae’r delyn yma?
· Tybed a ydych chi’n gwybod unrhyw ffaith am y delyn neu yn gwybod am unrhyw delynor/ delynores? 
· Beth hoffech wybod am y thema?
Cadarnha Stobbs (2006) bod llais y plentyn yn bwysig drwy ddweud bod disgyblion yn dysgu’n well pan mae “ganddynt lais yn eu dysgu a phan fyddant yn cyfrannu mewn ffordd gadarnhaol at eu hamgylchedd.” (Richards yn Siencyn, 2010:47). 
Cyn iddynt roi eu hatebion, caiff y plant gyfle i feddwl am funud yna paru gyda’i bartner ac wedyn rhannu gyda’r dosbarth. Adnabydda Glazzard (2016) (yn Hopwood a Defis, 2017) bod asesu ar gyfer dysgu yn arf blaenllaw i wybod lle mae bob disgybl arni o ran cynnydd yn ei gwaith. Mae modd defnyddio’r wybodaeth yma wedyn i herio ac i ymestyn y disgybl i’w gallu eithaf.
Defnyddia’r athro syniadau’r plant er mwyn cynllunio’n fanylach ar yr hyn maent eisiau dysgu. Credir bod llais y plentyn yn hynod o bwysig i’w glywed ymhob agwedd o’i dysgu ac yn yr ysgol. Atega Llywodraeth Cymru (2010) i hyn drwy ddweud:
“ Mae ymchwil ac astudiaethau achos yn awgrymu bod datblygu cyfranogiad ymhlith plant a phobl ifanc yn fanteisiol i unigolion, sefydliadau a chymunedau. Mae gan ddisgyblion sy'n cyfranogi yn y broses o wneud  penderfyniadau fwy o hunan-barch a chymhelliant. Maent hefyd yn meithrin sgiliau personol, cymdeithasol a threfnu pwysig, ac yn dod yn gyfarwydd â phrosesau grŵp a phrosesau democrataidd.”
Er mwyn caffael y thema, trefnwyd ymweliad addysgol i weithdy Telynau Teifi yn Llandysul fel cyflwyniad i’r thema. Sefydlwyd y fenter dros bedwar deg o flynyddoedd yn ôl gan Allan Shier a’i nod yw sicrhau parhad i’r traddodiad o wneud telynau yng Nghymru i’r genhedlaeth nesaf. (Atodiad 3)
[bookmark: cysill]Tra bod y disgyblion yno, bydd ganddynt y cyfle i weld sut mae’r telynau yn cael eu cynhyrchu o’r dechrau hyd y diwedd. Yn ôl yn yr ysgol wedyn, mewn grwpiau gallent greu map meddwl o’r hyn maent wedi dysgu yn Telynau Teifi.
Esbonia Llywodraeth Cymru (2008) bod ymweliadau addysgol yn brofiad hynod o bwysig i addysg disgyblion ac yn rhoi cyfle arbennig iddynt i ddatblygu eu hunanhyder ac i annog brwdfrydedd. Hyba ymweliad addysgol gwybodaeth o ardal leol unigolyn a chodi ymwybyddiaeth o ddiwylliant y gymdeithas. Daw cysyniad o ymweliad addysgol o dan argymhelliant Maes Dysgu a Phrofiad y Dyniaethau yn adolygiad Dyfodol Llwyddiannus Donaldson (2015).
Er mwyn i’r plant cael y cyfle i weld telyn draddodiadol a thelyn fwy modern, gwahoddwyd Ben Dearnley i mewn i’r ysgol i ddangos y fath o delynau mae’n ei greu (atodiad 4).  Ganwyd Ben yn Salisbury yn 1964 a threialodd llawer o’i fywyd o amgylch cerddoriaeth a chelf goffaol. Ers ei fod yn blentyn mae wedi bod yn dyst i gerddoriaeth a cherfluniau o’r radd orau. Dylanwadodd y gerddoriaeth a’r cerfluniau yma ei waith ef fel cerflunydd. Bu’n lwcus o gael y cyfle i weithio dros y byd o Awstralia i Ffrainc ac i orllewin Cymru lle mae’n byw gyda’i wraig nawr.
Ar ôl i Ben esbonio'r hyn mae’n ei wneud, fe wna’r plant map meddwl fel wnaethon nhw ar ôl yr ymweliad â Telynau Teifi.
Proses Dylunio a Thechnoleg (gweithgaredd diwrnod)
1. Esbonio’r dasg: Y dasg fydd i wneud telyn draddodiadol neu fodern gan ddefnyddio adnoddau ailgylchu neu adnoddau megis cardfwrdd, pren ac ati. Mi fydd yr athro wedi creu telyn yn barod er mwyn modelu i’r disgyblion yr hyn mae eisiau ond fyddai’n esbonio’n glir nad ydyw eisiau neb i efelychu’r hyn  mae wedi ei greu.
2. Manyleb: Er mwyn i’r plant wybod beth yw’r gofynion. Mae’n rhaid i’r telynau cael llinynnau o fath (does dim rhaid ei bod yn gwneud sŵn) a fydd yn rhaid i bob telyn cael eu haddurno gan ddefnyddio dull paentio Lizzie Spikes yn y wers gelf nesaf.
3. Ymchwil: Gan ddefnyddio’r mapiau meddwl maent wedi eu creu cyn y wers, dewisa’r plant y fath o delyn maent eisiau eu creu a pa ddeunyddiau hoffent ddefnyddio i wneud y delyn. Fe fydd yr athro wedi rhoi gwahanol ddeunyddiau allan ar wahanol fyrddau er mwyn i’r plant i deimlo ac i benderfynu’n annibynnol ar yr hyn maent eisiau eu defnyddio. A’r plant ymlaen i greu cynllun i’w telyn gan nodi’r deunyddiau hoffent ddefnyddio ac unrhyw fanyleb eraill. Mewn grwpiau o allu cymysg, esbonia bob plentyn ei syniad nhw drwy ddangos ei gynllun. Drwy wneud hyn, mae modd iddynt hunan asesu ac i’w cyfoedion i asesu ei gynllun. Amlygir pwysigrwydd asesu cyfoedion gan Stefani (1994) drwy ddweud bod asesu cyfoedion yn gwella ysgogiad disgyblion i weithio’n fwy gofalus ac yn medru helpu disgyblion i feddwl yn fwy.
4. Atgyfnertha hyn cysyniad parth datblygiad procsimol Vygostky (1978) sef y math o gymorth caiff plant o’r oedolyn neu o’r disgyblion mwy abl yn eu dosbarth.
5. Dewis deunyddiau: Caiff y disgyblion gyfle i fynd o amgylch y byrddau deunyddiau er mwyn gweld pa ddeunyddiau hoffem ddewis i wneud eu telynau.
6. Syniad cychwynnol: Rhoddwyd cyfle i’r disgyblion fynd yn ôl dros eu cynllun yn annibynnol ac i ofyn unrhyw gwestiynau i’r athro. Byddant yn cael y cyfle i newid unrhyw syniadau cyn iddynt ddechrau creu eu telynau'r wers nesaf.
Creda Tickle (1996) bod proses dylunio a thechnoleg yn amlygu sgiliau o ddadansoddi, datrys problemau, cydweithredu a gwerthuso sydd yn sgiliau trosglwyddadwy mewn cyd destunau eraill. (yn Grigg, 2015) 
Cyn dechrau’r creu telyn, trafoda’r athro am beryglon a’r risgiau sydd gyda’r offer, deunyddiau a chydrannau i greu’r delyn a sut mae modd rheoli’r peryglon yn y dosbarth. Mi fydd tri chynorthwyydd ddosbarth yn y wers hefyd er mwyn helpu’r disgyblion ar rai elfennau o’r dasg fel torri deunyddiau neu ddefnyddio rhai offer fel y gwn glud. Gan ddefnyddio eu cynlluniau, caiff bob plentyn y wers i weithio’n annibynnol ar wneud eu telyn nhw. Ar ôl iddynt greu eu telyn, bydd yn rhaid iddynt eu gadael i sychu er mwyn iddynt fedru eu paentio yn y wers gelf nesaf.
[bookmark: _Hlk497250039]
[bookmark: _Hlk497328723]Datblygir y sgiliau cwricwlaidd (APADGOS, 2008c:12-13)  
Dylunio:
· “ddefnyddio briffiau dylunio penodol a datblygu’u briffiau eu hunain i egluro’u syniadau ar gyfer cynhyrchion, lle bo hynny’n briodol”
· “ymchwilio i sut y mae cynhyrchion sy’n bodoli eisoes yn edrych ac yn gweithio”- Caiff y disgyblion gyfle i ymdrin â’r sgil yma drwy fynd ar ymweliad i Telynau Teifi ac i weld gwaith Ben Dearnley.
Gwneud:
· “weithio’n unol â’u manyleb/rysáit i wneud cynhyrchion”- Caiff y disgyblion gyfle i greu cynllun annibynnol ar sut hoffant nhw wneud eu telyn nhw.
· “trafod eu cynhyrchion a gwerthuso’u gwaith” Trafoda’r disgyblion ei gynllun nhw gyda grŵp o ddisgyblion eraill felly fe fyddant yn hunan asesu ac yn asesu cyfoedion drwy werthuso’u cynlluniau. 
Gwelir atodiad 5 am fwy o sgiliau.
O ran y Cwricwlwm Cymreig datblygir y disgyblion sgiliau: ACCAC (2003:4-5)
Hanesyddol:
· “Ymweld â safleoedd hanesyddol, defnyddio arteffactau, gwneud cymariaethau rhwng y gorffennol a’r presennol, a datblygu dealltwriaeth o sut y maent wedi newid dros amser.”- Cymhara’r disgyblion rhwng telyn draddodiadol a thelyn fodern gan Ben Dearnley.

Fframwaith Llythrennedd a Rhifedd (2013):
Gwrando:
· “gwrando’n ofalus ar gyflwyniadau gan ddangos dealltwriaeth o’r prif bwyntiau”- Gwrando ar yr athro/ athrawes yn esbonio’r rheolau a’r risg.

Gweithgaredd 2: Celf a Dylunio
Nodwyd Watts (2005) “that pupils listed sixty reasons alone why art is important, including the need to communicate, experiment, have fun, remember things, and make money!” (yn Grigg, 2015: 245). 
I gyflwyno Lizzie Spikes i’r disgyblion, mi fydd yr athro wedi rhoi rhai o waith yr artist allan (atodiad 6) o amgylch y dosbarth. Magwyd Lizzie ger Aberystwyth ac mae ganddi ddau fachgen, Jacob a Ollie. Sefydlwyd ‘Driftwood Designs’ yn 2005 ac yn 2012 ymunodd Becky ffrind Lizzie â’r busnes ac mae nawr ganddynt stiwdio ar Stryd y Frenhines yn Aberystwyth. Mae’n paentio ar ddeunyddiau fel broc y môr ac yn paentio trefi’r arfordir ac emynau Cymraeg.  
Caiff bob plentyn bensil a nodiadau post it i fynd o amgylch gwaith Lizzie i ddadansoddi a gwerthuso’n gritigol y gwaith drwy edrych ar liwiau, deunyddiau mae’n paentio ar ac wedyn gofynnir cwestiynau i’r disgyblion megis:
· Beth ydych chi’n hoffi am ei gwaith?
· Oes rhywbeth yn dal eich llygaid?
· Oes unrhyw liw arbennig yn cael ei ddefnyddio?  
Defnyddia’r athro/athrawes ffyn lolipop er mwyn dewis disgyblion i ateb y cwestiynau. Nodir Wragg a Brown (2001) bod modd gwella meddwl a dysgu plant trwy ymateb i gwestiynau yn y dosbarth a bod y broses o gyfathrebu gyda’r athro/ athrawes yn rhoi boddhad mawr iddynt. Cytuna Hargreaves (2002) gyda Wragg a Brown drwy ddweud bod cwestiynu yn strategaeth gynhwysol, ac yn galluogi’r disgyblion i fod yn ddysgwyr gweithgar (yn Myhill, Jones a Hopper, 2005). Sonia Rowe (1974) bod athrawon yn aros llai nag eiliad am ymateb ar ôl gofyn cwestiwn i blant. I gryfhau’r ymchwil yma, argymhella Cohen et al (2004) bod angen aros rhwng tair a pum eiliad er mwyn i’r disgyblion brosesu’r cwestiwn ac i feddwl am yr ateb.
Bydd cyfle i’r plant i baentio llun ar broc gan ddefnyddio dull Lizzie Spikes er mwyn iddynt ymarfer ar gyfer paentio eu telynau. Cryfheir y pwysigrwydd o baentio ar ystod o ddeunyddiau gan Grigg (2015) drwy esbonio gwersi celf lwyddiannus yn digwydd pan bod yr athrawes yn datblygu sgiliau technegol trwy weithio gydag amrywiad o ddeunyddiau.
Ymchwilia’r plant ar y we a’r iPad ac allan yn yr awyr agored am syniadau i’w ddefnyddio i baentio ar eu telyn nhw. Caiff y plant gyfle i greu bwrdd syniadau (mood board) gyda’r syniadau maent wedi ymchwilio ac wedyn byddant yn medru paentio’r delyn gyda’r pethau sydd yn bwysig iddyn nhw. Gwelir yn atodiad 7 bod Lizzie Spikes wedi paentio ar ffidil, mi fydd y disgyblion yn gwneud yr un fath o waith ond ar eu telynau nhw.
Wrth sôn am dechnoleg, teimlir bod y byd technoleg yn datblygu bob munud a chredir bod angen i blant wybod sut i ddefnyddio technoleg yn ddiogel. Gwelir yn adroddiad Donaldson (2015) bod y Grŵp Llywio o’r farn bod cymhwysedd digidol yn rhan annatod i’r dyfodol a dylid fod yr un mor bwysig â llythrennedd a rhifedd mewn ysgolion.  
Datblygir y sgiliau cwricwlaidd (APADGOS, 2008b:12-13): 
Deall:
· “archwilio ac arbrofi â’r dulliau a ddefnyddiwyd gan artistiaid”. Bydd y dysgwyr yn ymwneud â’r sgil yma drwy baentio yn null Lizzie Spikes.
Ymchwilio:
· “ddethol a chofnodi ar sail: • gwaith arsylwi • profiad • y cof • y dychymyg”- Ymchwilia’r disgyblion ar y cyfrifiaduron ac allan yn yr agored am syniadau i addurno’u telynau. 
Ystod:
· “Lle bo hynny’n briodol, dylai’r disgyblion gael eu hysgogi a’u hysbrydoli gan: artistiaid, crefftwyr a dylunwyr eraill, dulliau a phrosesau, arddulliau, gwaith celf, crefft a dylunio lleol a Chymreig • delweddau ac arteffactau o amrywiaeth o ddiwylliannau a chyd-destunau hanesyddol a chyfoes.”
Gwneud:
· “archwilio, arbrofi a chymhwyso elfennau iaith weledol, cyffyrddol a synhwyraidd celf, crefft a dylunio”
· “Dylent gael cyfleoedd i weithio fel: unigolion a aelodau o grŵp”



Sgiliau o’r Cwricwlwm Cymreig: ACCAC (2003:4-5):
Diwylliannol:
· “Archwilio’r celfyddydau creadigol a mynegiannol yng Nghymru a’r traddodiad Celtaidd ehangach; celf, crefft draddodiadol a chyfoes.”
·  “Gwrthrychau ac amgylcheddau gwneud • gwrthrychau ac amgylcheddau dychmygol.

Fframwaith Llythrennedd a Rhifedd (2013):
Siarad:
· “esbonio gwybodaeth a syniadau gan ddefnyddio adnoddau cynorthwyol”

Gweithgaredd 3: Addysg Gorfforol
Cydnabyddir bod gan ran fwyaf o wledydd dawns draddodiadol ac yma yng Nghymru'r ddawns gwerin yw honno. Bydd y disgyblion wedi bod yn arsylwi ar ddawns werin Cymru er mwyn cael syniadau o’i nodweddion. Noda Grŵp Gorchwyl a Gorffen ar Ysgolion a Gweithgarwch Corfforol yn Donaldson (2015:24) bod angen i addysg gorfforol cael statws pwnc craidd er mwyn ‘mynd i’r afael â’r pryderon allweddol, dwfn ynghylch lefelau gweithgarwch corfforol ac iechyd ein pobl ifanc yng Nghymru’.
Y dasg fydd i’r disgyblion i greu dawns gwerin syml mewn grwpiau. Gwna’r gweithgaredd yma gymryd lle ym mhabell ddawns yn Eisteddfod yr Urdd. Rhodda hyn gyfle i’r plant i ymweld â digwyddiad traddodiadol y Cymry. Cyn i’r disgyblion fynd i’r babell ddawns, fe fyddant wedi cael y cyfle o wylio cystadleuaeth ddawnsio gwerin yn y pafiliwn. Hyba hyn sgiliau, gwrando, gwylio a sbarduna hyn ddychymyg y disgyblion i feddwl yn greadigol. Wedi iddynt wylio’r gystadleuaeth ddawns werin, a’r plant i’r babell ddawns i gwrdd ag aelodau o ddawnswyr Talog.
Yma caiff y plant gyfle i wylio ystod o ddawnsfeydd gwerin gan yr aelodau a fydd yn sbarduno dychymyg y plant i fod yn greadigol er mwyn iddynt greu rhai eu hunain. Mi fydd y plant yn cael eu rhannu mewn i grwpiau gallu cymysg o chwech ac yna yn gweithio fel tîm i feddwl am brif nodweddion dawns gwerin. Cryfha Berk (1997) damcaniaeth Vygotsky drwy grybwyll bod cyfoedion gwybodus yn medru arwain dysgu disgyblion eraill ymlaen.
Ar ôl trafod y prif nodweddion fel dosbarth, crëwyd meini prawf llwyddiant fel dosbarth. Dywed Mercer a Hodgkinson (2008) bod gweithio mewn grŵp yn hybu disgyblion i archwilio i syniadau, ceisio meddwl mewn ffordd wahanol a datrys problemau gyda’i gilydd.
Gan ddefnyddio’r syniadau a’r nodweddion maent wedi meddwl am, caiff y plant hanner awr i greu dawns gwerin syml. Anoga aelodau dawnswyr Talog y plant ar unrhyw anawsterau sydd yn codi wrth iddynt greu eu dawns werin nhw. Yn ôl Higgins (2008) dawns yw’r ail weithgaredd mwyaf poblogaidd ar ôl pêl-droed mewn ysgolion ar draws y Deyrnas Unedig. 
Mi fydd yr athro yn glir nad bydd aelodau Talog yn creu’r ddawns i unrhyw grŵp, dim ond helpu os bod eisiau.
Gan nad yw’r ddawns werin yn cysylltu’n union gyda’r delyn, mi fydd y delyn yn cael ei ddefnyddio fel un o’r offerynnau i’r gerddoriaeth. Mi fydd rhaid i bob grŵp greu dawns werin i’r un gân a fydd yn cael ei chwarae gan grŵp werin.
Ar ôl i bob grŵp perfformio’i dawns gwerin, gwerthusa’r plant dawnsfeydd ei gilydd. Pwysig yw gwerthuso ac adfyfyrio a chefnogir hyn gan McMillan a Hearn (2008)  wrth iddynt ddweud bod adfyfyrio yn rhan allweddol o broses hunanwerthuso. Helpa adfyfyrio disgyblion i feddwl am beth maent yn gwybod yn barod neu beth maent wedi dysgu tra eu bod nhw’n adnabod yr adran sydd yn peri trafferth iddynt. Gan adnabod y trafferthion yma, medran nhw greu targedau newydd. Cydnabyddir pwysigrwydd gwerthuso ac adfyfyrio er mwyn i’r disgyblion wybod sut mae modd iddynt wella’i gwaith. Hyba hyn annibyniaeth a rheolaeth dros eu dysgu a sut mae modd gwella. Atgyfnertha Claxton (2002) bod adfyfyrio yn sgil hollol sylweddol oblegid i’r plant fedru diwygio’r hyn mae angen iddynt i wella a bod modd iddynt gymryd cyfrifoldeb i’r hyn sydd angen iddynt wneud nesaf.
Datblygir y sgiliau cwricwlaidd (APADGOS, 2008a: 12-13):  
· “cydnabod egwyddorion cyfansoddi a choreograffi syml er mwyn eu defnyddio i gynllunio dilyniannau ac ystod o batrymau symud”
· “pennu meini prawf llwyddiant sy’n ymwneud â datblygu eu perfformiad gan ddefnyddio geiriau allweddol sy’n gysylltiedig â’u gweithgaredd”
· “gwerthuso eu perfformiadau eu hunain a pherfformiadau gan eraill,”
Sgiliau Cwricwlwm Cymreig: ACCAC (2003:4-5):
Diwylliannol:
· “Dathlu diwylliannau, ieithoedd a thraddodiadau arbennig Cymru wrth parchu gwerthoedd diwylliannau eraill.”
· “Archwilio’r celfyddydau creadigol a mynegiannol yng Nghymru- dawns a chwaraeon traddodiadol a chyfoes.”
Hanesyddol:
· “Ymweld â safleoedd hanesyddol, defnyddio arteffactau, gwneud cymariaethau rhwng y gorffennol a’r presennol, a datblygu dealltwriaeth o sut y maent wedi newid dros amser.”
Fframwaith Llythrennedd a Rhifedd (2013):
Cydweithio a Thrafod:
· “cyfrannu i drafodaeth grŵp, gan helpu pawb i gymryd rhan”

Diweddglo:
Drwy ystyried y thema ‘Tannau’r Wlad, credir bod yr arteffact yn un bwrpasol i ddysgu trawsgwricwlaidd megis hanes, daearyddiaeth a cherddoriaeth. Credir bod modd edrych ar waith gwahanol artistiaid drwy wneud y thema, megis Telynau Teifi a Ben Dearnley i greu telyn, gwaith Lizzie Spikes er mwyn defnyddio’i dull hi i addurno’r delyn a Dawnswyr Talog er mwyn creu dawns gwerin.  Teimlir bod y gweithgareddau yn datblygu sgiliau creadigol, adfyfyrio a gwerthuso, y broses o gynllunio a gwneud a sgiliau gweithio’n annibynnol ac mewn grŵp.
Dewiswyd y delyn fel arteffact er mwyn sbarduno creadigedd disgyblion. Credir bod y delyn yn offeryn traddodiadol, ond drwy edrych ar waith Ben Dearnley, gwelir bod y delyn yn cael ei adnewyddu i fod yn fodern. Teimlir bod modd defnyddio’r delyn fel sail i thema gan ehangu ar hanes a thelynorion profiadol.
Gwelir bod Dylunio a Thechnoleg yn bwnc sydd yn datblygu nifer o sgiliau o ymchwilio, cynllunio, gwneud a gwerthuso. Mae modd i ddisgyblion ail ddefnyddio’r sgiliau o’r gweithgaredd yma i greu rhywbeth newydd neu mae modd iddynt ail ymweld â’r gweithgaredd o greu telyn wrth wella’i thelynau maent wedi gwneud gan ddefnyddio’i gwerthusiad. Wrth edrych ar gelf, gall y disgyblion ail edrych ar waith Lizzie a defnyddio’i dull hi o baentio wrth edrych ar thema newydd. Er enghraifft, drwy edrych ar thema ardal leol, gall y disgyblion efelychu dull hi ond drwy ail greu llun artist gwahanol megis Aberaeron gan Rhiannon Roberts (atodiad 8).  Drwy edrych ar addysg gorfforol, mae modd mesur llwyddiant disgyblion drwy ddefnyddio’r elfennau o ddawns maent wedi dysgu yn y gweithgaredd yma a’i defnyddio mewn thema newydd megis edrych ar ddawnsfeydd traddodiadol gwlad arall. Mae modd iddynt hefyd i ddefnyddio’r sgiliau maent wedi eu datblygu drwy eu defnyddio i gystadlu yn Eisteddfod yr Urdd neu Eisteddfod leol.
Nodir bod modd dathlu gwaith y dysgwyr mewn nifer o ffyrdd ond teimlir mai creu arddangosfa fyddai orau er mwyn dangos gwaith dylunio a thechnoleg a chelf y disgyblion. Dengys proses dylunio a thechnoleg drwy luniau gan ddangos y cynnyrch terfynol yn yr oriel. Caiff y plant gyfle i ddangos eu dawns gwerin trwy berfformio’i gwaith i’w rhieni. Rhodda’r cyfleoedd yma gyfle i’r disgyblion i gysylltu ag esbonio’r hyn maent wedi eu gwneud i’w rhieni a gofalwyr a daw hyn a balchder iddynt.
Credir bod angen i athrawon i hybu creadigedd mewn dosbarthiadau ac i annog disgyblion i feddwl yn greadigol. Cred Duffy (2005) bod y broses greadigol yn rhoi balchder a boddhad i ddisgyblion hyd yn oed os mae datrys problem neu wneud cynnyrch maent wedi gwneud. Fel gwelir yn y cyflwyniad, nid oes diffiniad penodol i greadigedd ond bod gan wahanol bobl diffiniad eu hun. Atega Donaldson at bwysigrwydd creadigedd drwy ddweud bod y:
“...celfyddydau mynegiadol yn cynnig cyfleoedd i ymchwilio, mireinio a chyfleu syniadau, gan ddefnyddio’r meddwl, dychymyg a’r synhwyrau mewn ffordd greadigol.” (Donaldson, 2015:43)


4,153 o eiriau.

